डॉ रवीन्द्र कुमार गर्ग बताते हैं, “दो तरह की बीमारियां ज्यादा घातक होती हैं एक तो पक्षाघात यानि की लकवा। लकवा दो प्रकार का होता है एक तो जो मष्तिष्क की रक्त संचार करने वाली नालियां फट जाती हैं रक्त स्राव हो जाते है जिसे ब्रेन हैम्ब्रेज कहते हैं। अगर ये बड़ा हो और रक्त काफी निकल जाता है तो व्यक्ति की मृत्यु हो जाती है। दूसरा पक्षाघात जो है उसमें जो मष्तिष्क को रक्त संचार करने वाली नालियां है वो बंद हो जाती हैं। इससे रक्त न पंहुचने से ऑक्सीजन नहीं पहुंच पाती है, जिस हिस्से में ऑक्सीजन नहीं पहुंच पाती है वो हिस्सा मृत हो जाता और वो हिस्सा काम करना बन्द कर देता है। ये पक्षाघात शरीर के या फिर दायीं तरह होता है या फिर बायीं तरफ हो जाता है। इसमें चेहरा हाथ पैर काम करना बन्द कर देता है।”